PTTGC ดีดแรง 5% โบรกฯอัพเป้าใหม่-ปรับประมาณกำไรปี 63 เพิ่มเป็น 4.9 พันลบ.
PTTGC ดีดแรง 5% โบรกฯอัพเป้าใหม่-ปรับประมาณกำไรปี 63 เพิ่มเป็น 4.9 พันลบ.
23 เม.ย. 2563

ผู้สื่อข่าวรายงานว่า ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ณ เวลา 11.54 น. อยู่ที่ระดับ 36.75 บาท บวก 1.75 บาท หรือ 5% สูงสุดที่ระดับ 37.25 บาท ต่ำสุดที่ระดับ 35.50 บาท ด้วยมูลค่าการซื้อขาย 951.15 ล้านบาท

ด้าน บล.ดีบีเอส วิคเคอร์ส (ประเทศไทย) ระบุในบทวิเคราะห์ฯแนะ “ถือ” หุ้น PTTGC คาดกำไรสุทธิไตรมาส 2/63 จะฟื้นตัวจากไตรมาสก่อน จากขาดทุนสต็อกน้อยลง, ส่วนลดเพิ่มขึ้นจากการที่ซาอุดีอาระเบียประกาศลดราคาขายน้ำมันอย่างเป็นทางการ (OSP) สำหรับน้ำมันดิบทุกเกรดที่ส่งมอบให้แก่ลูกค้าทุกประเทศ และมีกำไร FX (ในไตรมาส 1/63 เป็นขาดทุน FX) แต่ค่าการกลั่นยังต่ำ โดยใน QTD ของไตรมาส 2 ค่าการกลั่น Jet ลดลง 74% และ Gasoil ลดลง 13%
พร้อมปรับเพิ่มคาดการณ์กำไรสุทธิปี 63 ขึ้น 31% จาก 3.7 พันล้านบาท เป็น 4.9 พันล้านบาท  โดยปัจจัยจาก 1) ปรับ OSP ปี 63 และ 64 เป็น -5 และ -2 เหรียญสหรัฐ/บาร์เรล ทั้งนี้ ในไตรมาส 2/63 OSP เฉลี่ย -5.1 เหรียญสหรัฐ/บาร์เรล (ในอดีตซื้อน้ำมันดิบ 50% จากอ่าวอาหรับ), 2) ลดอัตราการใช้กำลังการกลั่นโรงกลั่นเป็น 90% (เดิม 100%) เพราะอุปสงค์ชะลอ จึงมีสต็อกสูงในช่วง โควิด-19, และ 3) ปรับเพิ่มอัตราค่าขนส่งเป็น 2.2 เหรียญสหรัฐ/บาร์เรล จากเดิม( 1.5 เหรียญสหรัฐ/บาร์เรล เพราะแทงค์เก็บน้ำมันตึงตัว เนื่องจากมีการซื้อเก็บช่วงราคาตกต่ำกันมาก
ทั้งนี้ ได้ปรับเพิ่มราคาพื้นฐานเป็น 33 บาท จากเดิม 30 บาท อิงกับ P/BV ปีนี้ที่ 0.51 เท่า (-3SD ของค่าเฉลี่ยย้อนหลัง 5 ปี) โดยในครึ่งหลังปีนี้ ยังกังวลกับกำลังการผลิตใหม่ของโพลีเอทิลีน (PE) ที่จะเข้ามาในปี 63, อุปสงค์ที่ยังอ่อนแอถ้าสถานการณ์โควิด-19 ยังไม่จบ, ค่าการกลั่นน้ำมันต่ำเพราะมีกำลังผลิตโรงกลั่นใหม่จากเวียดนาม, จีน, มาเลเซีย และซาอุดีอาระเบียเข้ามา